**Feladat függvényekre**

Készítsen egy adatbázist ***fuggvenyek*** néven utf8 kódolással, a magyar ékezetes karakterek használatát megengedve!

Az adatbázisba importálja a ***dolgozo***, a ***munka*** és a ***haromszog*** táblákat a ***fuggvenyek\_forras.txt*** állományból!

A ***dolgozo*** és a munka tábla összekapcsolódnak, ezért a munka táblában állítson be idegen kulcsot!

A ***haromszog*** tábla nem kapcsolódik a másik két táblához, tartalma derékszögű háromszögek befogói az „a” és a „b” oszlopban. A befogók minden esetben egész számok.

**Végezze el az alábbi feladatokat!**

**A DOLGOZO és MUNKA táblákra vonatkozó feladatok**

1. Készítsen listát a dolgozókról, amelyben a nevük mellett megjelenik a születési dátumuk és az, hogy hány évesek most, illetve hányadik életévüket töltik be az aktuális évben!
2. Kik azok a dolgozók, akik ősszel születtek (szeptember, október, november hónapban)? A név mellett a születési dátum jelenjen meg időrendi sorrendben!
3. Mekkora a dolgozók átlagéletkora? Az átlagértéket kerekítse 3 tizedesjegyre és úgy jelenítse meg!
4. Listázza a dolgozók nevét úgy, hogy a vezetéknév és a keresztnév, illetve keresztnevek külön oszlopban jelenjenek meg! Végül csak azokat a dolgozókat jelenítse meg, akiknek van második keresztnevük is!
5. Készítsen kimutatást Zalai Béla munkáiról! A kimutatásban a munka napja, a feladat kezdésének és befejezésének időpontja és a feladat szerepeljen, illetve az, hogy az egyes munkafolyamatokra mennyi időt szánt (óra:perc)!
6. Összesen hány órát fordítottak a dolgozók együttesen a CAD-tervezés feladat elvégzésére? (Először percekben számolja ki az összidőt, majd váltsa át órába.)
7. Készítsen kimutatást azokról a dolgozókról és munkáikról (nap, idő, feladat), aki munkájukat az adott napon 8:00 és 9:00 óra között megkezdték?
8. A projektmunkák 2020. szeptember 10-től december 15-ig tartott. Kik és milyen munkákat végeztek ebben az időszakban bármelyik hónap 11-én?
9. Írja ki a dolgozók nevét és mellé egy értékelést! Az értékelés egy 1-10 közé eső véletlenszám legyen!
10. Van-e olyan dolgozó, akinek az első keresztneve János? Az a dolgozó, akinek a második keresztneve János, az ne jelenjen meg a listában!

**A HAROMSZOG táblára vonatkozó feladatok**

1. Számítsa ki a derékszögű háromszögek átfogójának hosszát és kerekítse a kerekítés általános szabályai szerint 2 tizedesjegyre az értékeket! Készítsen egy új, valós típusú mezőt a táblába „c” mezőnévvel, és az előbb kiszámított értékekkel töltse fel a tábla „c” mezőjét!
2. Számítsa ki a háromszögek alfa és béta hegyesszögeit! Ezeknek is hozzon létre valós típusú mezőket „alfa” és „beta” néven, majd töltse fel a mezőket a szögértékekkel! A szögeket fokban adja meg és csonkolással kerekítse 2 tizedesjegyre!
3. Adja meg lekérdezésben a háromszögek kerületét és területét!
4. Listázza azokat a háromszögeket, amelyek oldalai Pitagoraszi számhármasok! (A Pitagoraszi számhármas esetén mindhárom oldal egész szám.)