**Feladat szövegkezelő függvényekre**

Készítsen egy adatbázist ***felvetelizok*** néven utf8 kódolással, a magyar ékezetes karakterek használatát megengedve!

Az adatbázisba importálja a ***tanulok*** és az ***iskolak*** táblákat a ***felvetelizok\_forras.txt*** állományból!

Adjon elsődleges kulcsot mindkét táblának és rendeljen idegen kulcs tulajdonságot a ***tanulok*** tábla megfelelő mezőjéhez!

**Végezze el az alábbi feladatokat!**

**TANULOK táblára vonatkozó feladatok**

1. Készítsen listát a 15 leghosszabb nevű tanuló nevéről!
2. istázza ki a tanulókat és azt, hogy melyik városban laknak!
3. Készítsen olyan listát, amelyben a tanulók neve mellett a lakhelyük városneve és a lakcím többi része (utca, házszám) két külön oszlopban jelenik meg!
4. Vannak-e olyan tanulónevek, amelyeknek az első 3 karaktere „MIN”, de mégsem ugyanaz a teljes név? Listázza ezeket a tanulóneveket!
5. Készítsen olyan listát a tanulókról, amelyben megjelenik a tanulók neve csupa nagybetűvel és ezzel egy cellában szóközzel elválasztva az oszálykód, illetve a születési dátum!
6. Listázza a tanulók nevét és nemét úgy, hogy a lányoknál a „LÁNY” szó jelenjen meg csupa nagybetűvel, a fiúknál a „FIÚ” szó jelenjen meg csupa kisbetűvel!  
   Használja az IF függvényt! IF(feltétel, érték\_ha\_igaz, érték\_ha\_hamis)
7. Készítsen olyan listát, amely a tanulók nevét a szóköz mentén szétvágja vezetéknévre és keresztnévre! A mezőknek adja a *vezeteknev* illetve *keresztnev* aliasnevet!  
   Készítsen ebből a listából egy új táblát ***nevek*** néven!

**ISKOLAK táblára vonatkozó feladatok**

1. Listázza az iskolák összes adatát úgy, hogy a címet összefűzi egy stringbe! Az összefűzésnél a szóköz legyen az elválasztókarakter, kivéve hogy a városnév után vessző és szóköz legyen!
2. Írja ki a nem szegedi iskolák közül a három leghosszabb nevű iskola nevét, települését és nevének karakterszámát!
3. Tételezzük fel, hogy a szegedi iskolák közül a 6721-es irányítószámot elgépelték 6723-ra. Jelenítse meg ezen iskolák nevét, és a helytelen illetve a helyes irányítószámot úgy, hogy kicseréli az utolsó számjegyet!